Hüt sind mer losgreist. Am Morgä isch üs dä Papi z'Bischofszell go abholä cho. Nochere Stund Fahrt simmer in Chlotä acho. Nochemene Kafi/Espresso/HeissäSchoggi simmer dur dä Zoll und nochere  2ähalb Flugziit simmer in Edinburgh acho. Alles Gepäck isch acho (Dankä Peter fürs iitschäggä   und scho simmer ufem Wäg gsi üses Auto für di nögschtä zwei Wuchä abzholä.    Am Afang bin grad emol ich as Stüür ghoggät und dä Peter hett versuecht üs di richtigä Wäg azgäh. Er hett sich gäg sini erscht Idee entschiedä und hett üs über Glasgow glotst => direkt in erschtä  Stau  . Mer sind denn vo dä Autobahn und hend üs dä Weg dur d'Siitästrossä gsuecht. Mer sind guet gfahrä und in Balloch acho. Vo dä Sandra hemmer nämli dä Uftrag gha äs Päckli mit Blötterliwasser (Uusdruck vom Peter) zu dä Silvia z'bringä, änere Fründin vo irä. D'Silvia hett denn au komisch glueget, wommer sie mit em Namä begrüesst hend und hett sich mega gfreut ab em Rivella  blau   Dä Peter hett gmeint, mer nämmet denn s'nögscht Mol zwei vo dänä Blötterliwasser mit     Nochere wiiter Fahrt simmer in St.Catherine i üsem erschtä B&B äm Thistle House acho. Jetzt gnüsset mir grad d'Rueh, bevor mer üs uf dä Wäg  machet, äs Reschtorand für üsä erschti Znacht z'suechä. Und so wiä mer das Örtli bis jetzt gseh hend müemmer würkli suechä...